sasicodes/solvari-1 huggingface dataset:
அச்சோழன் தன் நாட்டைக் கைப்பற்றிக் கொண்ட களப்பிரரை அடக்கிப்பின் வடபுலத்திருந்த புத்தவர்மனுடன் போரிட்டு வெற்றி கொண்டனன் போலும் அவனை வடபுலக்கோன் என்று திருமங்கையாழ்வார் குறித்தமை இதுபற்றிப் போலும் இங்ஙனம் கொள்ளின் கோச்செங்கணான் காலம் புத்தவர்மன் காலமாகிய கி.பி.
புகழ்ச்சோழர் காலம் நடுவுநிலையினின்றும் மேற்சொன்ன காரணங்கள் பலவற்றையும் ஆராய்ந்தும் இம்முடிவு கொள்ளப்படின் இக்கோச்சோழனை அடுத்து மேற்சொன்ன இடைக்காலத்தில் இருந்தவராகப் பெரிய புராணம் கூறும் புகழ்ச்சோழரை எடுத்துக் கொள்ளலாம்.
அவர்களை வென்றதாகப் புலிகேசி கூறுவதால் அச்சோழர் பல்லவர்க்கு அடங்கி ஆனால் தம் உரிமையோடு ஆண்டவராவர் எனக் கோடலே பொருத்தமாகும்.
எனவே இச்சோழர் தம் பேரரசர் பெயர்களைத் தாமும் வைத்துக் கொண்டனர் போலும் மகேந்திர விக்ரமவர்மன் என்பவன் தன்னை முத்தமிழ் வேந்தன் தலைவன் என்று கூறியதை நோக்க அவன் பல்லவர் பொருட்டு முத்தமிழ் மன்னரைப் பொருதனன் போலும் என்பது எண்ண வேண்டுவதாக இருக்கிறது.
இறுதி அரசனான புண்ணிய குமரன் பிருதிவி வல்லபன் என்னும் பெயர் கொண்டிருத்தலால் சாளுக்கியர்பால் சார்பு கொண்டவன் போலும் அவன் மனைவி பெயர் வசந்த போற்றிச் சோழ மாதேவி என்பது.
சோழரும் பெரிய புராணமும் இந்த இருண்டகாலச் சோழரைப் பற்றிய குறிப்புகள் கூறத்தக்க சிறப்புடைய நூல்கள் பெரிய புராணமும் திருமுறைகளுமே ஆகும்.
தேவாரக் குறிப்புகளும் வழி வழியாகச் சோணாட்டில் பேசப்பட்ட குறிப்புகளும் அக்காலத்திலிருந்து இன்று கிட்டாமற் போன வரலாற்றுக் குறிப்புகளும் கொண்டே சேக்கிழார் பெருமான் பெரிய புராணம் பாடி இருத்தலால் நாம் தாராளமாக அந்நூற் குறிப்புகளை இவ்விருண்ட காலத்தனவே எனக் கோடலில் தவறில்லை.
அவரைத் தேவ தேவி என்பவர் தாம் உறையூரில் சோழர் அரண்மனையிலிருந்து வெளிவந்தபோது தான் முதல் முதலிற் கண்டதாகத் திவ்விய சூரி சரிதம் கூறுகிறது.
அக்காலத்தில் பல்லவப் பேரரசனான மூன்றாம் நந்திவர்மன் தன் நாட்டைச் சிறிது சிறிதாக வென்று தெள்ளாறுவரை வந்துவிட்ட பாண்டியன் வரகுணனையும் சோழரையும் பிறரையும் தெள்ளாற்றுப் போரில் முற்றும் முறியடித்தான்.
இதற்கு முன் தெள்ளாறு அரசிலாறு முதலிய இடங்களில் ஏற்பட்ட படு தோல்விகளும் இத்தோல்வியுடன் ஒன்றுபடப் பாண்டியர் பலரது மதிப்பும் குறைந்தன.
ஒயாது மேலைச் சாளுக்கியருடனும் பிறகு இராட்டிரகூடருடனும் வடக்கில் போர்கள் நடந்த வண்ணம் இருந்தமையாலும் தெற்கில் முதலாம் வரகுணன் காலமுதல் மூன்று தலைமுறை ஒயாப் போர்கள் நடந்து வந்தமையாலும் பல்லவர் பேரரசு ஆட்டங் கொண்டது.
பல்லவப் பேரரசின் வடபகுதியை இராட்டிரகூடர் கைப்பற்றிக் கொண்டனர் தென் பகுதியை புதிதாக எழுச்சிபெற்ற ஆதித்த சோழன் பையப்பையக் கவரலானான்.
அதனைத்தன் நாட்டுடன் சேர்த்துக்கொண்டான் தழைக்காடு என்னும் நகரத்தையும் கைப் பற்றினான் என்று கொங்குதேசராசாக்கள் என்னும் நூல் நுவல்கிறது ஆதித்தன் மகனான முதலாம் பராந்தகன் காலத்துப் பட்டயங்கள் கொங்குநாட்டில் காணப்படலாலும் தான் அந்நாட்டை வென்றதாகப் பராந்தகன் தன் பட்டயங்களிற் கூறாமையாலும் ஆதித்தனே கொங்குநாட்டைவென்றனன் என்பது தெரிகிறது.
இஃதன்றிஆதித்தன் காவிரியின் கரை முழுவதும் சகஸ்யமலை முதல் கடல்வரை சிவன் கோவில்களைக் கட்டினான் என்று அன்பில் பட்டயம் கூறுதலும் இம்முடிவுக்கு அரண் செய்வதாகும்.
ஆதித்தனும் சேரனும் ஆதித்தன் காலத்துச் சேரவேந்தன் தாணுரவி என்பவன்.அவன் ஆதித்தனுக்கு நண்பன் என்பதற்கு திருநெய்த்தானத்துக் கல்வெட்டு ஒன்று சான்று பகர்கிறது.
வீரமாதேவி என்பவள் கோவிந்த வல்லவரையன் என்னும் சிற்றரசனை மணந்திருந்தாள் அனுபமா என்பவள் கொடும்பாளுர் முத்தரையனை மணந்திருந்தாள்.
இராசாதித்தன் தாய் கோக்கிழான் அடிகள் அரிஞ்சயன் தாய் சேரன் மகளாவாள் அரிகுலகேசரி என்னும் இளவரசன் கொடும்பாளுர் அரசன் மகளான பூதி ஆதிக்க பிடாரி என்பவளை மணந்திருந்தான்.
பாண்டிநாட்டுப் போர் முதற் பராந்தகன் பாண்டியருடனும் ஈழவருடனும் பாணருடனும் வைதும்பருடனும் இறுதியில் இராட்டிரகூடருடனும் போர் செய்ய வேண்டியவன் ஆனான்.
இப்போரைப் பற்றிப் பாண்டியருடைய சின்னமனூர்ப்பட்டயம் கங்க அரசனது உதயேந்திரப் பட்டயம் இலங்கை வரலாறாகிய மகாவம்சம் முதலியன கூறுதல் ஏறத்தாழ ஒன்றாகவே இருத்தல் கவனித்தற்குரியது.
இறுதியாக ஈழப்படையின் தலைவனான சக்க சேனாபதி என்பவன் எஞ்சிய தன் சேனையைத் திரட்டி இறுதிப் போர் செய்ய முனைந்தான் அப்பொழுது உண்டான கொடிய விட நோயால் இறந்தான் படைவீரர் மாண்டனர்.
பராந்தக சோழன் மதுரையில் முடிசூடிக் கொள்ளவிழைந்தான் பாண்டியனுக்குரிய முடி முதலியன இலங்கையில் இருப்பதை அறிந்தான் உடனே இலங்கை இறைவற்கு ஆட்போக்கினான்.
பாணருடன் போர் பாலாற்றுக்கு வடக்கே புங்கனூரிலிருந்து காளத்தி வரையுள்ள நிலப்பகுதியை நெடுங்காலமாக ஆண்டு வந்தவர் பாணர் எனப்பட்டனர்.
பராந்தகன் தானைத் தலைவருள் ஒருவனான மாறன் பரமேசுவரன் என்பவன் சீட்புலி என்பவனைத் தோற்கடித்து நெல்லூரை அழித்து மீண்டான் மீள்கையில் தன் வெற்றிக்காகத் திருவொற்றியூர் இறைவற்கு நிலதானம் செய்தான்.
நடு நாட்டில் ஒரு நாடான திருமுனைப் பாடிநாட்டில் திருநாவலூரை அடுத்த கிராமம் என்னும் இடத்தில் பராந்தகன் முதல் மகனான இராசாதித்தன் பெரும் படையுடன் இருந்து வந்தான்.
ஆனால் புதிய கங்க அரசனான இரண்டாம் பூதுகன் யானைமீதிருந்த இராசாதித்தன் மீது திடீரெனப் பாய்ந்து கொன்றான்.இதனால் சோழர் சேனை போரில் தோற்றது.
மூன்றாம் கிருஷ்ணன் தன் மைத்துனனுக்கு வனவாசி பன்னிராயிரமும் பெள்வோலம் முன்னூறும் தந்து பெருமைப் படுத்தினான்.இப்போரினால் பராந்தகன் தான் வென்ற பாணப்பாடி தொண்டை நாடு வைதும்ப நாடு இவற்றை இழந்தான்.
இவனுக்குச் சோழகுலப் பெருமானார் வீர நாராயணன் சமர கேசரி விக்கிரம சிங்கன் குஞ்சரமல்லன் சோழ சிகாமணி சூரசிகாமணி என்னும் விருதுப் பெயர்களும் உண்டு.
இவன் மகனான இராசாதித்தன் காளத்திக்கு அருகில் கோதண்ட ராமேச்சரமும் கோதண்டராமன் என்று இராசாதித்தன் பெயர் அரக்கோணத்திற்கு அருகில் கீழைப் பாக்கத்தில் உள்ள ஆதித்தேச்சரமும் கட்டினான்.
கொள்ளிடத்தின் வடகரையில் உள்ள திருமழபாடி என்னும் தலத்திற்கு மேற்கே ஒரு கல்தொலைவில் உள்ள கண்டராதித்த சதுர்வேதிமங்கலம் என்ற நகரம் இவன் அமைத்ததே ஆகும்.
இவர் இராசராசன் ஆட்சியிலும் உயிரோடு இருந்தவர் தம் கணவன் மகன் மருமகளார் பலர் சுந்தர சோழன் முதலிய எல்லாராலும் பாராட்டப்பட்டவர்.
இவர் தேவாரப்பாடல் பெற்றுள்ள பல கோவில்களைக் கற்கோவில்கள் ஆக்கினர் பல கோவில்கட்கு ஆடை அணிகள் வெள்ளிப் பாத்திரங்கள் முதலியன அளித்தனர் பல கோவில்கட்கு நிலங்களைத் தானமாக விட்டனர்.
கண்டராதித்தன் மகன் மதுராந்தகன் குழந்தையாக இருந்ததால் இவன் தன் தமையனுக்குப் பின் பட்டம் பெற்றான் ஆயின் சுருங்கிய ஆட்சி பெற்று மறைந்தவன்.
வீமன் குந்தவ்வையார் கீழைச் சாளுக்கிய வீமன் மகள் என்பர் சிலர் அவ்வம்மையார் அரையன் ஆதித்தன் வீமன் என்னும் சிற்றரசன் மகள் என்பர் சிலர்.
இவனுடைய மக்கள் இருவர்க்கும் பராந்தகன் ஆதித்தவர்மன் என்னும் பெயர்கள் இடம்பெற்றிருந்ததையும் நோக்க சோழ மன்னர் கொடும்பாளுர்ச் சிற்றரசரிடம் பெண் கொடுத்தும் கொண்டும் வந்தனர் என்பது உள்ளங்கை நெல்லிக்கனி போல விளக்கமாதல் காண்க.
இப்பராந்தகன் ஆதித்த கரிகாலன் இவர்தம் கல்வெட்டுகள் தொண்டை நாட்டில் மிகுதியாகக் கிடைப்பதையும் மூன்றாம் கிருஷ்ணனுடைய கல்வெட்டுகள் குறைந்து காணப் படலையும் நோக்க முதற்பராந்தகன் இறுதிக் காலத்தில் இழந்த தொண்டை மண்டலம் அவன் மரபினனது இடைவிடா முயற்சியால் சிறிது சிறிதாகக் கைப்பற்றப் பட்டு வந்தது என்பது தெரிகிறது.
கண்டராதித்தன் மகனான உத்தம சோழன் மதுராந்தகன் தக்க வயதடையாததால் சிற்றப்பனான அரிஞ்சயன் நாட்டை ஆண்டான் பின்னர் அவன் மகனான இரண்டாம் பராந்தகன் அரசன் ஆனான் அவனுக்குப் பின் பெரு வீரனான ஆதித்த கரிகாலனே பட்டம் பெறவேண்டியவன்.
அவன் பட்டம் பெற்றால் தான் தன் வாழ்நாளில் அரசனாதல் இயலாதென்பதை அறிந்த மதுராந்தகன் ஆதித்தனது சிற்றப்பன் ஏதோ ஒரு சூழ்ச்சியால் ஆதித்தனைக் கொலை செய்துவிட்டான்.
ஆயினும் இராசராசன் அதற்கு இணங்கவில்லை தன் சிற்றப்புனான மதுராந்தகனுக்கு நாடாள விருப்பம் இருந்ததை அறிந்தான் அவனை அரசனாக்கினான் தான் அவனுக்கு அடங்கிய இளவரசனாக இருந்து நாட்டைக் கவனித்து வந்தான்.
ஆதித்த கரிகாலனுடைய கல்வெட்டுகள் உத்தரமேரூர் காஞ்சிபுரம் தக்கோலம் திருவண்ணாமலை முதலிய இடங்களில் மிகுதியாகக் கிடைத்துள்ளன.
இக் கல்வெட்டுகள் நிலவிற்பனை அறச்செயல் திருப்பணி அரசியல் தொடர்பானவையாகக் காணக்கிடத்தலின் ஆதித்தன் காலத்திலேயே தொண்டை நாட்டில் அமைதி உண்டாகி விட்டதென்பதை அறியலாம்.
பெயரின்றிப் பரகேசரி என்பது மட்டுமே கொண்டுள்ள கல்வெட்டுகள் எல்லாம் இவன் காலத்தனவே என்று சில சான்றுகள் கொண்டு ஆராய்ச்சியாளர் துணிகின்றனர்.
அவன் குவலாளம் கோலார் என்ற ஊரினன் கொள்ளிடக் கரையில் அப்பராற் பாடப்பெற்ற விசைய மங்கலம் பழங்கோவிலைக் கற்கொண்டு புதுப்பித்தவன்.
அருள் பட்டன் தான தொங்கி மழபாடி தென்னவன் மாதேவியார் வானவன் மாதேவியார் விழுப்பரையன் மகளார் பழுவேட்ட ரையன் மகளார் குறிப்பிடத் தக்கவர்.
உத்தம சோழன் மனைவியர் அனைவரும் தம் மாமியார் பெயர் கொண்ட தஞ்சாவூர்க் கோட்டத்தில் உள்ள செம்பியன்மாதேவி என்னும் சிற்றுாரில் உள்ள சிவன் கோவிலுக்கே பல தானங்களைச் செய்தனர்.
சேரநாட்டுத் திருநந்திக் கரை என்னும் ஊரில் உள்ள சிவன் கோவிலுக்குத் தன் பிறந்த நாளாகிய ஐப்பசி மாதச் சதயநாளில் திருவிழா நடத்தற்காக முட்டம் என்னும் ஊரை அளித்தனன் என்பதை அங்குள்ள கல்வெட்டு அறிவித்தலால் இராசராசன் ஐப்பசித் திங்கள் சதயநாளிற் பிறந்தவன் என்பது தெளிவாகிது.இப்பெருமான் பிறப்பைத் திருவாலங்காட்டுச் செப்பேடுகள் அழகாகச் சிறப்பித்துள்ளன.
இவன் உண்டாக்கிய பேரரசு ஏறக்குறைய இரண்டு நூற்றாண்டுகள் நிலையுற்றிருந்தது எனின் இவன் இட்ட அடிப்படை எவ்வளவு உறுதி வாய்ந்ததாக இருந்திருத்தல் வேண்டும் இராசராசன் தன் தந்தையிடத்தும் பிறகு சிற்றப்பனிடத்தும் இருந்து அரசியல் அமைப்புகளை அழகுற அறிந்திருந்தான் தான் பட்டம் ஏற்ற பிறகு இன்னின்ன வேலைகளைச் செய்து சோழப் பேரரசை உண்டாக்குதல் வேண்டும் என்று முன்னமே திட்டம் செய்திருந்தான் பட்டம் பெற்ற பின்னர் அத்திட்டத்தைச் செவ்வனே நிறைவேற்றி வெற்றி கண்டவன்.
இவனது ஆட்சியில் ஒவியம் சிற்பம் நாடகம் நடனம் இசை இலக்கியம் இன்ன பிறவும்நன்குவளரத் தலைப்பட்டன இவன் காலத்திற்றான் தேவாரத் திருமுறைகள் நாடெங்கும் பரவின சைவ சமய வெள்ளம் நாடெங்கும் பரந்து மக்கள் உள்ளத்தைக் கொள்ளை கொண்டது.
சோழப் பேரரசை உண்டாக்கப் பெரும்படை திரட்டியவன் இராசராசனே ஆவன் அப்படை இவன் நினைத்தன யாவும் தடையின்றிச் செய்துவந்தது பாராட்டற்பாலது.
இராட்டிரகூடர் படையெடுப்பால் துன்புற்ற சோழநாடு இராசராசன் காலத்தில் கிருஷ்ணையாறுவரை பரவியது மேற்கே அரபிக்கடல் வரை பரவியது தெற்கே இலங்கை வரை பரவியது எனின் இராசராசன் போர்த்திறனை என்னெனப் புகழ்வது இப்பெருவேலையைச் செய்ய இவனுக்கு இருந்த சாதனங்களைவிடப் பெருமை பெற்றது இவனது திருவுருவமே என்னல் மிகையாமோ?
சுருங்கக் கூறின் இராசராசன் அரசியலிற் பண்பட்ட அறிவுடையவன் சிறந்த போர்த்தொழிலில் வல்லவன் சிறந்த சமயப்பற்று உடையவன் பேரரசை உண்டாக்கும் தகுதி முற்றும் பொருந்தப் பெற்றவன் எனலாம்.
ஆனால் இராசாசன் இந்த முறையை அடியோடு மாற்றிவிட்டான் தனது ஆட்சியாண்டுகளில் முறையே நடைபெற்ற போர்ச் செயல்களை முறையே வெளிவந்த கல்வெட்டுகளில் முறைப்படி குறித்து வரலானான்.
இத்தகைய ஒழுங்கு முறையை அமைத்த இப்பேரரசனின் அறிவாற்றலை என்னெனப் பாராட்டுவது சுற்றுப்புற நாடுகள் இராசராசன் பட்டம் பெற்ற காலத்தில் சோழ அரசு வடக்கில் தொண்டைநாடுவரையும் தெற்கில் பாண்டியநாட்டு வட எல்லை வரையுமே பரவி இருந்தது.
எனவே வடக்கே கீழைச் சாளுக்கியர் ஆட்சி நெல்லூர் வரை பரவியிருந்தது தெற்கே பாண்டியநாடு தனித்து இருந்தது மேற்கே சேர நாடு கங்கநாடு குடகு நுளம்பபாடி தடிகைபாடி மேல் கடற்கரை நாடு முதலியன தனித்தனிச்சிற்றரசுகளாக இருந்தன.
இராசராசனுக்குத் தென்ன பராக்கிரமன் என்னும் விருதுப்பெயர் இருத்தலாலும் பாண்டி நாட்டிற் பற்பல இடத்தும் இவன் கல்வெட்டுகள் இருத்தலாலும் பாண்டிய மண்டலம் இராசராச மண்டலம் என வழங்கப் பெற்றமையாலும் இராசராசன் பாண்டிய நாட்டை முழுவதும் வென்று அடக்கி ஆண்டான் என்பது வெள்ளிடை மலைபோல் விளங்குகிறதன்றோ?
ஐயப்பன் மகனான கன்னராசன் என்பவன் தடிகைபாடியின் ஒரு பகுதியை இராசராசற்கு அடங்கிய சிற்றரசனாக இருந்து ஆண்டு வந்தான் நொளம்பாதி ராசன் என்பவன் இராச ராசன் தானைத் தலைவனாக இருந்தான்.
அந்நாட்டு அரசமரபினருள் இரண்டு கிளையினர் தோன்றி ஒருவரை ஒருவர் நாட்டைவிட்டு விரட்ட முயன்றனர்.நாடு கலகத்திற்கு உட்பட்டது.
அவற்றில் விமலாதித்தன் என்னும் குலூத நாட்டு அரசனை இராசேந்திரன் வென்றான் வென்று மகேந்திரமலை உச்சியில் வெற்றித்துரண் ஒன்றை நாட்டினான் என்னும் செய்தி பொறிக்கப்பட்டுள்ளது.
குலுரத நாடு என்பது மகேந்திர மலையைத் தன் அகத்தே கொண்ட கலிங்கநாடு போலும் இங்குக் குறிப்பிட்ட விமலாதித்தன் சாளுக்கிய முன் சொன்ன விமலாதித்தன் எனத் தவறாகக் கொண்டு வரலாறு எழுதினோரும் உண்டு.
இதுகாறும் கூறிவந்த செய்திகளால் இராசராசன் வடக்கே கிருஷ்ணையாறு முதல் வடமேற்கே துங்கபத்திரையாறு முதல் தெற்கே குமரிமுனை வரை கிழக்கிலும் மேற்கிலும் கடலை எல்லைகளாகக் கொண்டதென்இந்தியா முழுவதையும் பிடித்து ஆண்டவன் என்பது நன்கு விளங்குமன்றோ?
இவற்கு முன் இங்ஙனம் சோழப் பேரரசை உண்டாக்கினோர் ஒருவரும் இலர் இலர் இராசராசன் கங்கபாடி வேங்கி மண்டலம் இரண்டிற்கும் தன் மகனான பேராற்றல் படைத்த இராசேந்திரனையே மகா தண்டநாயகனாக வைத்திருந்தான்.
வரியைக் கணக்கில் பதிவு செய்யும் வரியிலார் வரியை இன்னவாறு செலவிடுக எனப்பாகுபாடு செய்யும் வரிக்குக் கூறுசெய்வார் காரியக் குறிப்பெழுதும் பட்டோலைப் பெருமான் வந்த ஒலைகளைப் பார்வையிட்டு விடை வரையும் விடை அதிகாரி நாட்டை வகைப்படுத்துவோர் நாட்டைக் கண்காணிப்பவர் நாட்டைச் சுற்றிப்பார்த்து நன்மைதீமைகளை ஆராய்பவர் நீதிமன்றத்தார் நாணய அதிகாரிகள் முதலிய பல திறப்பட்ட அரசியல் அலுவலாளர் இராசராசன் ஆட்சியில் இடம்பெற்று இருந்தனர் என்பது எண்ணிறந்த கல்வெட்டுகளால் அறியக்கிடத்தல் காண்க.
இவன் நாடு முழுவதும் அளப்பித்தான் இறையிலி நிலங்களைப் பிரித்தான் பிற நிலங்கட்குத் தரம் வாரியாக வரிவிதிக்க ஏற்பாடு செய்தான் வரியை வசூலிக்கப் பல அதிகாரிகளை ஏற்படுத்தினான் எல்லா வகை வரிகளும் கவனிக்க உயர்தர அலுவலாளர் குழுவை வைத்தான்.
தனித்தனி மண்டல காரியங்களைக் கவனிக்கும் தனித்தனி அலுவலாளர் ஒருபால் எல்லா மண்டலங்களைக் கவனிக்கப் பேரலுவலாளர் ஒருபால் ஆக அரசியல் அமைப்பு வியத்தகு வண்ணம் அமைந்திருந்தது.
பெரிய கோவிற்கவர்களில் உள்ள சிற்பங்கள் மைசூரில் இவன் கட்டிய விஷ்ணு கோவில்களும் விஷ்ணு கோவில்கட்கு இவன் செய்துள்ள தானங்களும் இவனது சமரசப்பட்ட மனப்போக்கை விளக்குவதாகும்.
நாகப்பட்டினத்தில் புத்த விகாரம் கட்டப் பொருள் உதவி புரிந்த உத்தமன் இவன் இவனது ஆட்சியில் இருந்த சிற்றரசர் சிலர் சமணர் கோவில்கட்குத் தருமம் செய்துள்ளனர் என்பதையும் நோக்க இப்பேரரசன் தன் சிற்றரசரையும் குடிகளையும் தத்தமது விருப்பத்துக்கியைந்த சமயத்தைப் பின்பற்ற உரிமை அளித்திருந்தனன் என்பது நன்கு புலனாகின்றது.
பெரிய கோவில் சோழ மன்னரது ஆட்சிக்குப் பெரிய அறிகுறியாகவும் சிறப்பாகத் தமிழகத்தின் கலை அறிவை உணர்த்தவல்லதாகவும் இருப்பது தஞ்சைப் பெரிய கோவிலே ஆகும்.
உட்கோயில் இறையறை அர்த்த மண்டபம் மகா மண்டபம் தியாகராசர் சந்நிதியுள்ள தாபன மண்டபம் நர்த்தன மண்டபம் வாத்திய மண்டபம் என்ற ஆறு பகுதிகளை உடையது.
இப்பெயர் விக்கிரம சோழன் பெயரால் பிற்காலத்தில் வழங்கப் பெற்றது போலும் இவ்வாயிலின் கீழ்ப்பாகத்துத் திருமகள் வடிவமும் வடக்கு வாயிலின் கீழ்ப்பாகத்து நாமகள் வடிவமும் வனப்புறத் திகழ்கின்றன.
இக்காரணம் கொண்டும் நிலப் பரப்புக்குமேல் உயர்ந்த மேடையில் நிறுவப் பெற்ற தன்மையினாலும் இக்கோவில் மாடக்கோவில் என்பதற்கேற்ற இலக்கணம் பெற்றதென்னலாம்.
அதற்கு ஆதிசைவரைக் கொண்டு மருந்து சாத்திப் பந்தனம் செய்வித்தபொழுது ஆவுடையார் வடிவம் பெரியதாதலின் மருந்து இளகிப் பந்தனமாகவில்லை.
அக்கவலையை நீக்கக் கருவூர்த் தேவர் என்னும் சைவமுனிவர் எழுந்தருளிச் சிவலிங்கத்தை ஆவுடையாருடன் சேர்த்துச் செவ்வனே நிறுத்திப் பந்தனம் செய்வித்தார் என்று கருவூர்ப் புராணம் கூறுகிறது.
கோபுர வாயில்கள் இப்பெரிய கோவிலில் பண்டைக் கால வழக்குப்படியே மூன்றுவாயில்கள் உண்டு.பண்டைக் கோவில் வாயில்கள் மூன்றும் முறையே தோரண வாயில் திருமாளிகை வாயில் திரு அணுக்கன் வாயில் எனப்பட்டன என்று பெரிய புராணம் கூறும்.
இன்றும் கோவிலுக்குச் சென்று மீள்பவர் சண்டேசர் கோவிலை அடைந்து சிவசொத்துகளில் ஒன்றையும் கொண்டு செல்வோமில்லை எம் கரங்களைப் பார்த்தருளும் என்பார் போலத் தம் கையோடு கையைத் தட்டிக் காட்டிச் செல்லும் வழக்கு இருத்தல் காண்க.
அவற்றுள் சிலவே ஈண்டுக் கூறுதும் ஒர் இலிங்கம் அதிணின்று நான்கு கரங்களுடன் தோன்றிய சிவவடிவம் அதனை அடுத்துப் பிரமனும் பன்றிமுகமுடைய திருமாலும் நிற்கும் இலிங்கபுராண தேவர் திருமேனி ஒன்றாகும்.
பிரமன் இருந்து சடங்கு செய்யத் திருமால் நின்று நீர்வார்க்கப் பிராட்டியோடு நான்கு கைகளுடன் எழுந்தருளி நின்ற கலியான சுந்தரர் திருமேனி ஒன்று இருடிகள் நால்வர் பக்கத்தில் இருப்பப் புலியும் பாம்பும் கிடக்கும் இரண்டு சிகரங்களையுடைய ஒருமலை உச்சியில் ஒன்பது பனையும் நாற்பத்திரண்டு கிளைகளும் போக்கிப் பொக்கணம் ஒன்று தூங்க நின்ற ஒர் ஆலமரத்தடியில் முயலகனைத் திருவடியிற் கிடத்தி நான்கு கைகளுடன் வீற்றிருக்கும் தக்கிணாமூர்த்தி திருமேனி ஒன்றாகும்.
சதாசிவத்தினின்றும் பிரமன் திருமால் உருத்திரன் மகேச்சுரன் என்பார் தோன்றிய நிலையை விளக்கும் பஞ்ச தேக மூர்த்திகள் திருமேனி ஒன்றாகும்.
திரு அமுது பழ அரிசியாற் சமைத்த அமுது கறிய முது பருப்பமுது நெய்யமுது தயிர் அமுது அடைக்காய் அமுது வெள்ளிலை அமுது என்பன நாள் தோறும் மூன்று பொழுதிலும் திருவமுது செய்விக்கப்பட்டன.
திருவிழாநாளில் திருவமுது திங்கள் தோறும் திருவிழா எழுந்தருளும் திருமேனிகட்குப்பழ அரிசியாற் சமைத்த அமுதும் அப்பக் காய்க்கறி யமுதும் புளியங்கறி அமுதும் காய்கறி அமுதும் பொறிக்கறி அமுதும் பிறவும் படைக்கப்பட்டன.
சின்னங்கள் இராசராசன் தான் வென்ற நாடுகளிலிருந்து கொணர்ந்த பொன்னால் காளங்கள் பல செய்தான் அவற்றுக்குச் சிவபாத சேகரன் இராசராசன் எனப் பெயரிட்டான் அவற்றைப் பெரிய கோவிலுக்குத் தானமாக அளித்தான்.
அணிகள் பொன்னால் அமைந்த திருப்பள்ளித் தொங்கல் மகுடம் முத்து மகுடம் திருக்கொற்றக் குடை மகுடம் முதலியனவும் பொன்னிற் செய்து நவமணி பதித்த அணிகலன்கள் பலவும் இராசராசன் மனமகிழ்ச்சியோடு ஆடவல்லார்க்கு அளித்தான்.
அணிகலங்களை எவரும் மாற்றிடா வண்ணம் அரக்கு செப்பாணி சரடுகளை நீக்கிப் பொன்னை மட்டும் நிறுத்து விலை கண்டிருக்கிறது அவற்றில் நவமணிகள் இருப்பின் அவை இத்துணைய அவற்றின் நிறை இவ்வளவு இன்னின்ன தன்மையன என்று குறிக்கப்பட்டு விலையும் கண்டிருத்தல் வியத்தற்குரியதே.
கோவிற் பணியாளர் இராசராசேச்சரத்தில் கோவிற் பணியாளர் தலைவனாக இருந்தவன் பொய்கை நாட்டுக் கிழவன் ஆதித்தன் சூரியனான தென்னவன் மூவேந்த வேளான் என்பவன்.
கோவிற்பணியைக் கண்காணி நாயகமாக இருந்து செய்தவன் பாண்டி நாடான இராசராச மண்டலத்துத் திருக்கானப் போர்க் கூற்றத்துப் பாளுர் கிழவன் அரவணையான் மாலரிகேவன் என்பவன்.
இப்பெண்மணிகள் பெயர்கட்குமுன்னர் நக்கன் எடுத்த பாதம் நக்கன்ராசராசகேசரி நக்கன் சோழகுல சுந்தரி என்றாற்போல நக்கன் என்னும் பெயர் சேர்க்கப்பட்டிருந்தது.
கோவில் பண்டாரிகள் பொக்கிஷத்தார் கணக்கர் மெய்காப்பார் பரிசாரகம் செய்பவர் திருவிளக்கிடுவார் மாலைகட்டுவோர் வண்ணமிடுவோர் கோலம் போடுவோர் சோதிடர் தச்சர் தட்டர் கன்னார் குடியர் தய்யார் தையற்காரர் நாவிதர் வண்ணார் முதலியவரும் நியமனம் பெற்றிருந்தனர்.இவர்க்கு வழிவழி வேலை கொடுக்கப்பட்டு வந்தது.
அவை அக்காலத்துப் பலரும் எழுந்தருளுவித்த திருமேனிகள் அவற்றுக்காக அவர்கள் கொடுத்த விளைநிலங்கள் பாத்திரங்கள் சின்னங்கள் நகைகள் முதலியவற்றுக்கு விவரமும் உப்பு முதல் கற்பூரம் வரை உள்ள எல்லாப் பண்டங்கட்கும் செய்யப்பட்டுள்ள ஏற்பாடுகளும் குறிப்பனவாகும்.
அவற்றின் விரிவை இரண்டாம் பகுதியிற் காண்க இராசராசனது அளவு கடந்த சைவப் பற்றும் விரிந்த சமயநோக்கும் இப்பெரிய கோவில் விமானத்திலும் மற்றும் பல பகுதிகளிலும் மலிந்து கிடக்கும் சைவ வைணவ புராண சம்பந்தமான சிலைகள் சிற்பங்கள் ஆகியவற்றால் அறிவுறுத்தப் பெறுகின்றன.
கோவில் விமானத்தின் தென்புற மதில் பக்கத்தில் சோழவீரர்தம் உருவங்களும் பிள்ளையார் திருமால் பிச்சாடனர் சூலதேவர் தென்முகக் கடவுள் மார்க்கண்டேயர் நடராசர் சிலைகளும் .
மேல் பக்கத்தில் லிங்கோற்பவர் அர்த்த நாரீசுவரர் சிலைகளும் வட பக்கத்தில் கங்காதரர் கலியாணசுந்தரர் மகிடாசுர மர்த்தினி படிமங்களும் வனப்புடன் உள்ளன.
கோவில் எடுப்பித்த காரணம் உலகளந்த ஈசுவரர் என்கிற சிவலிங்கசாமி சிவகங்கைக் கோட்டை சிவகங்கைத் திருக்குளத்துக்குள் தென்புறத்துள்ள ஒரு மேடைமீதுள்ள சிவலிங்க பொருபமாக அமைந்துள்ளது.
அல்லது அம்முற்காலத்திலிருந்தே இத்தலத்தில் ஒரு கற்கோவில் இருந்து பின்பு அதனை இராசராசன் பரந்த சைவப் பற்றிற்கு இலக்காக இப்போது இருக்கும் நிலையில் கட்டியிருக்கலாம்.
இவர் இன்னவாறு செய்வேன் செய்யா தொழியின் இன்ன கேடுறுவேன் என வஞ்சினம் மொழிந்து சொன்னவாறு நடப்பவர் தம் சோர்வால் அரசர்க்கு ஊறுநேரின் தாமும் தன் உயிரை மாய்ப்பர்.
அரசனிடத்தில் உண்டு உடுத்து அவனைக் காக்கவும் சமயம் நேரின் அவனுக்காக உயிர் விடுவதாகவும் ஒப்பந்தம் செய்து கொண்டு உடனுறைபவரே வேளைக்காரர் எனப்படுவர்.
அவர் உலகமகா தேவியார் திட்டைப்பிரான் மகள் சோழ மாதேவியார் அபிமானவல்லியார் திரைலோக்கிய மாதேவியார் பஞ்சவன் மாதேவியார் பிருதிவி மாதேவியார் இலாட மாதேவியார் மீனவன் மாதேவியார் நக்கன் தில்லை அழகியார் காடன் தொங்கியார் கூத்தன் வீராணியார் இளங்கோன் பிச்சியார் முதலியோர் ஆவர்.
திருமுறை வகுத்தது நாயன்மார் வரலாறுகளும் திருப்பதிகங்களைக் கோவில்களில் ஒதலும் பல்லவர் காலத்திலேயே பரவிவிட்டன விசயாலயன் முதலிய சோழர் பாடல் பெற்ற கோவில்களைக் கற்கோவில்களாக மாற்றினர்.
இங்ஙணம் நாயன்மார் வரலாறுகளும் தேவாரம் ஒதுதலும் பரவியுள்ளதை அறிந்த இராசராசன் தேவாரப் பாக்களைத் திரட்டி முறைப்படுத்த உளங்கொண்டான்.
அதற்கு உதவிசெய்யத் தக்கவர் திரு நாரையூரில் வாழ்ந்த சைவ அந்தணப் பெரியாரான நம்பியாண்டார் நம்பி என்பவரே ஆவர் என்பதை வல்லார் கூறக்கேட்ட அரசன் திருநாரையூர் சென்றான் அவரிடம்தன் கருத்தை அறிவித்தான்.
அவர் பொல்லாப்பிள்ளையார் பக்தர் ஆதலின் ஏடுகள் சிதம்பரத்தில் பொன்னம்பலத்தின் மேற்றிசையில் மூவர் கையிலச்சினை பெற்ற காப்பினையுடைய அறையில் இருத்தலை உணர்த்தினார்.உடனே அரசர் அவருடன் பொன்னம்பலம் சென்று தில்லைவாழ் அந்தணர் கூறியபடி அப்பர் சம்பந்தர் சுந்தரர் படிமங்களை ஊர்வலமாக வரச்செய்து அரண்மிக்க அறையில் இருந்த தேவார ஏடுகளை எடுத்தான்.
அதற்குப் பிறகுள்ள நூல்களும் பின் முறையிற் சேர்க்கப்பட்டிருத்தலால் அவை யாவும் பிற் காலத்தாராற் சேர்க்கப்பட்டிருத்தல் வேண்டும் எனக் கோடல் அறிவிற்கும் ஆராய்ச்சிக்கும் பொருத்தமாக இருத்தல் காண்க.
ஆதலின் இத்தகையோர் பாடல்களைக் கொண்டு வரலாறு கூறல் பெருந்தவறாகும் உண்மை வரலாறாகிய பாலமிழ்தில் நஞ்சு கலப்பதொப்பாகும்.
சென்ற பகுதியிற் கூறப்பட்ட இராசராசன் ஆட்சியில் நடந்த போர்களில் எல்லாம் இளவரசனாக இருந்த இராசேந்திரற்குப் பங்குண்டு என்பது முன்னரே கூறப்பட்டதன்றோ?
இங்ஙனம் புதிய நாடுகளைப் படைப் பலமும் அரசியல் அறிவும் பெற்ற அதிகாரிகள் ஆண்டு வந்தமையின் பேரரசன் கவலை இன்றிப் பிற நாடுகளை வெல்ல வசதி பெற்றிருந்தான் பேரரசிலும் அமைதி நிலவி இருந்தது.
இவ்வரிய செயல் இராசேந்திரன் இந்திய அரசர் எவரும் செய்யாத பெரியதொரு அரசியல் நுட்பம் வாய்ந்த வேலை செய்தான்சிறந்த அரசியல் அறிஞன் என்பதை மெய்ப்பித்துவிட்டது.
இராசேந்திரன் அவனை இளவரசன் ஆக்கிப் பேரரசை ஆளும் பொறுப்பை ஒப்படைத்தான் எனின் இந்த இளவல் ஏனை மக்களினும் பல்லாற்றானும் சிறப்புப் பெற்றவனாக இருந்திருத்தல் வேண்டும் அன்றோ?
இங்ஙனம் அவரவர் ஆற்றல் அறிந்து அவரவர்க்கேற்ற அரசப் பதவி அளித்த பெருமை இராசேந்திரன் ஒருவர்க்கே உரியதாகும் என்னல் மிகையாகாது.
பாண்டிய நாட்டை ஆண்டதால் பாண்டியன் எனப்பட்டான் அப்பாண்டியர் சடாவர்வன் மாறவர்மன் என்பவற்றில் ஒன்றை வைத்திருந்ததைப் போலச் சடாவர்மன் எனப் பெயர் தாங்கினான் தனது இயற் பெயரான சுந்தர சோழன் என்பதையும் கொண்டு விளங்கினான்.
அப்படி இருந்தும் இராசேந்திரன் அங்குச் சென்று பாண்டியனைத் தோற்கடித்து விரட்டி அந்நாட்டை ஆளத் தன் மகனான சுந்தர சோழனை நிலைநிறுத்தி மீண்டான்.
பிறகு பரசுராமனது சேர நாட்டைக் கைக்கொள்ளப் பெரும்படையுடன் மலையைத் தாண்டிச் சென்றான் அங்கு இருந்த அரசருடன் போர் செய்து வென்றான் கிடைத்த நிதிக்குவியல்களுடன் தன் நாடு திரும்பினான் என்று திருவாலங்காட்டுச் செப்பேடுகள் செப்புகின்றன.
இந்தப் பகுதியிற்றான் மதுரமண்டலம் ஒரிஸ்ஸாவில் உள்ள மதுபன் என்பது நாமனைக்கோலம் பஞ்சப் பள்ளி ஆகிய இடங்களும் இருந்திருத்தல் வேண்டும்.
திருவாலங்காட்டுச் செப்பேடுகள் இராசேந்திரன் ஒட்டரதேசத்து அரசனைக்கொன்று அவன் தம்பியிடம் பன்மணிக்குவியலைத் திறை கொண்டான் என்று குறிக்கின்றன.
அதற்காக அவன் படையெடுத்திலன் தான் புதிதாக அமைத்த கங்கை கொண்ட சோழபுரத்தையும் சோழகங்கம் என்னும் ஏரியையும் கங்கை நீரால் தூய்மை ஆக்க விரும்பியே படைகளை வடக்கே அனுப்பிக் கங்கை நீரைக் கொண்டுவர முயன்றான்.
வேற்றரசன் படை தன் நாட்டு வழியே செல்லப் புதிய நாட்டினர் இடந்தரார் ஆதலாலும் வடவரை வென்ற புகழ் தனக்கு இருக்கட்டுமே என இராசேந்திரன் எண்ணியதாலுமே இப்போர்கள் நிகழ்ந்தனவாதல் வேண்டும்.
வங்கத் தமிழ் அரசர் இப் படையெடுப்பில் ஈடுபட்ட படைத்தலைவனோ அரசியல் தந்திரியோ ஒருவன் கருநாடகன் மேற்கு வங்காளத்தில் தங்கிவிட்டான்.
கடல்கடந்து சென்ற இம்முயற்சியில் இராசராசன் முதலில் கடாரத்து அரசனை வென்று அவனுடைய யானை செல்வம் வித்தியாதரத் தோரணம் முதலியன கவர்ந்தான் பின்னர்ப் பல நாடுகளையும் ஊர்களையும் பிடித்தான் இறுதியிற் கடாரத்தையும் கைக்கொண்டான்.
அவர்கள் எழுதி வைத்த குறிப்புகளால் மலேயா தீபகற்பத்தின் தென்பகுதியில் உள்ள கெடா என்னும் இடமே கடாரம் ஆதல் வேண்டும் என்பது தெரிகிறது.
மாதமாலிங்கம் என்பது மலேயாவின் கீழ்ப்புறத்தில் குவாண்டன் ஆறு கடலோடு கலக்கும் இடத்தில் உள்ள தெமிலிங் அல்லது தெம்பெலிங் எனப்படுவதாகும்.
சீன நாட்டுக் கப்பல்களும் தமிழ் நாட்டுக் கப்பல்களும் சந்திக்கவும் பண்டங்களை மாற்றிக் கொள்ளவும் மலேயா நாடுகளுடன் வாணிகம் செய்யவும் இந்த இடங்கள் பேருதவியாக இருந்தன.
துளுவ நாட்டிற்கு ஒடவிட்ட அவன் மகன் விக்கிரம பாண்டியன் சிங்கள அரசனுக்கும் பாண்டியன் மகளுக்கும் பிறந்தவன் ரோஹணத்தை அடைந்து அரசன் ஆனான்.
சோழன் அவருள் இருவரைப்பற்றி ஒருவற்கு ஐங்குடுமி வைத்தும் மற்றவர்க்குப் பெண் உடை தரித்தும் அலங்கரித்தான் அவர்க்கு முறையே ஆகவமல்லன் ஆகவமல்லி என்ற பெயரிட்டுத் திருப்பி அனுப்பினான்.
அதன் பீடத்தில் ஸ்வஸ்தி ரீ உடையார் பூர் விசயராசேந்திர தேவர் கலியாணபுரம் எறிந்து கொடுவந்த துவார பாலகர் என்பது பொறிக்கப் பட்டுள்ளது.
இவன் தஞ்சைப் பெரிய கோவிலைப் போலக் கங்கை கொண்ட சோழேச்சரம் என்னும் அழகு மிக்க கோவிலைக் கட்டினான் சோழ கங்கம் என்னும் வியத்தகு ஏரி ஒன்றை எடுத்தான்.
இராசேந்திரன் கங்கைநீர் கொணர்ந்து பெரு வெற்றியுடன் மீண்டுவந்த தன் தானைத் தலைவனையும் படைகளையும் கோதாவரிக் கரையில் சந்தித்தான் திரும்பி வருகையில் தளிதோறும் தங்கித் தரிசித்து இறுதியில் தன் நகரை அடைந்தான் கங்கை நீரைக் கொண்டு தான் புதிதாகக் கட்டிய மாநகரையும் கோவிலையும் ஏரியையும் துய்மைப் படுத்தினான்.
திருமதிலின் முன்புற மூலைகள் இரண்டிலும் பின்புறமதிலின் நடுப்பகுதியிலும் அரை வட்டமான காவற்கூடம் போன்ற கட்டட அமைப்பு இருந்திருத்தல் வேண்டும் என்பதற்குரிய குறிகள் காண்கின்றன.
இறை அறைக்கும் இம்மண்டபத்திற்கும் இடையே உள்ள அர்த்த மண்டபத்தின் இருபக்கங் களிலும் தெற்கிலும் வடக்கிலும் அழகிய திருவாயில்கள் படிகளுடன் உள்ளன.
சூரியன் தேர்அட்டதிசைப் பாலகர் அவர்க்கு மேல் நவக்கிரக அமைப்புநடுவண் பதும பீடம் இவை அனைத்தும் ஒரே வட்டக்கல்லில் அமைந்துள்ள காட்சி கண்டு வியத்தற் குரியது.
சிற்பங்கள் விமானத்தில் நிறைந்துள்ள சிற்பங்களும் கோவிலின் வெளிப்பாகத்தில் உள்ள சிற்பந்திகழ் உரு வங்களும் மிக்க வனப்புற்றவை.
தென் இந்தியாவிலுள்ள சிற்பங்களிலும் அவற்றைப் பின்பற்றிச் சாவகத்திலுள்ள உயர்ந்த சிற்பங்களும் இவை மேம்பட்டன என்று அறிஞர் கூறுகின்றனர்.
தென்மேற்கில் சபாபதியும் மேற்கில் இலிங்கோற்பவ அருணாசல ஈசுவரரும் தெற்கில் விநாயகரும் வடக்கில் திருவாயிலுக்கு அணித்தாய் சண்டேசுவரர்க்கு இறைவன் அருள் புரிகின்ற அருட்கோலமாய்ச் சண்டேசுவர அருள்புரி மூர்த்தியும் அருமையான வேலைப்பாடு உடையன.
மற்றும் கணங்களும் அப்சர மாதரும் இராக்கதக் கூட்டங்களுமாக எவ்விடத்தும் அமைந்துள்ளதை நோக்குங்கால் இக்கோவிலின் கம்பீரமான தோற்றத்திற்கு வனப்பை அவை தருவன என்னலாம்.
இவற்றுட் பெரும்பாலான வற்றிற்கு நரசிம்மவர்மனுடைய மாமல்ல புரத்துச் சிற்பங்களே அடிப்படையானவை எனினும் இவை அவற்றினும் மேம்பட்டுச் சிற்பக்கலை வளர்ச்சியை நன்கு விளக்குவனவாகும்.
தொலைவில் இருக்கிறது வடக்கு வாசல் காளி கோவில் இரண்டு கல் தொலைவில் சலுப்பை என்னும் சிற்றுாரில் உள்ளது செங்கம் மேடு என்ற கிராமத்தில் உள்ளது கிழக்கு வாசல் காளிகோவில் இரண்டு கல் தொலைவில் இருக்கிறது.